રાજ્યભરમાં ડીજીની સ્પેશલ ડ્રાયવની સૂચના અંતર્ગત પોલીસ દ્વારા સઘન કામગીરી કરવામાં આવી રહી છે ત્યારે પોલીસ કમિશ્નર અગ્રવાલ, જેસીપી અહેમદ, ડીસીપી સૈની, ડીસીપી જાડેજા, એસીપી ક્રાઇમ સરવૈયાની સૂચનાથી ડીસીબી પીઆઈ એચ એમ ગઢવીના માર્ગદર્શન હેઠળ પીએસઆઇ એસ વી સાખરા અને તેમની ટિમ પેટ્રોલીંગમાં હતી દરમિયાન મોહસીનખાન મલેક, દીપકભાઈ ડાંગર, યોગીરાજસિંહ જાડેજા અને કિરતસિંહ ઝાલાને મળેલી બાતમી આધારે મહેશભાઈ મંઢ, નિશાંતભાઈ પરમાર, ધીરેનભાઈ માલકીયા અને હિરેનભાઈ સોલંકીને સાથે રાખીને ભાવનગર હાઇવે ઉપર ભરાડ વિશ્વ વિદ્યાપીઠની પાછળ છગનભાઇ પરસાણાની વાડીમાં દરોડો પાડ્યો હતો સિનિયર સિટિઝનની આ જુગાર ક્લબમાંથી પોલીસે રેલાઈન્સ મોલ પાછળ સિલ્વર સ્ટોનમાં રહેતા વાડીમાલીક છગનભાઇ શીવાભાઈ પરસાણા, નીલકંઠ પાર્કમાં રહેતા જેન્તીભાઇ હીરાભાઈ ગઢીયા, રણછોડનગરમાં રહેતા પ્રાગજીભાઈ રત્નાભાઇ પરસાણા, કરણ પાર્કમાં રહેતા રવજીભાઈ લાલજીભાઈ પટેલ, મયુર પાર્કમાં રહેતા પરસોતમભાઇ માવજીભાઈ પટેલ, તંતી પાર્કમાં રહેતા ધીરજલાલ લાલજીભાઈ પટેલ અને નાના મૌવા રોડ ઉપર રહેતા પોપટભાઈ શીવાભાઈ પરસાણાને તીનપતિનો જુગાર રમતા ઝડપી લઇ રોકડા ૩૯,૯૭૦ કબ્જે કર્યા હતા અને ધોરણસરની કાર્યવાહી કરી હતી તમામ જુગારીઓ ૬૦ થી ૭૨ વર્ષની વચ્ચેની વયના હોય નવરા હોય ત્યારે જુગાર રમવા બેસતા હોવાનું જાણવા મળ્યું છે જયારે યુનિવર્સીટી પીઆઇ આર એસ ઠાકરના માર્ગદર્શન હેઠળ પીએસઆઇ એમ વી રબારી અને તેમની ટીમે બાતમી આધારે પાટીદાર ચોકમાં આવેલ નંદ વિલેજ ટાવર નંબર ૬ના ફ્લેટ નંબર ૬૩૨માં ચાલતા મહિના સંચાલિત જુગારધામ ઉપર દરોડો પાડ્યો હતો જેમાં ફ્લેટના માલીક પેરીબેન રમણીકલાલ ઢોલ, જીપસાબેન સંજયભાઈ ભાલોડીયા, શારદાબેન પ્રફુલભાઇ ગોધાણી, અંજનાબેન નટવરલાલ કરડાણી, જોશ્નાબેન રજનીભાઇ નેનપરા, અલ્પાબેન હિતેશભાઈ અમૃતિયા, સંગીતાબેન અશોકભાઈ માંકડિયા અને બીનાબેન ભરતભાઈ માન્જરીયાને જુગાર રમતા ઝડપી લઇ રોકડા ૨૩,૭૫૦ કબ્જે કર્યા હતા.